
ALKULAUSE 


ARVOISILLE PÄÄMAJAN EDUSTAJILLE! 


Kirjoittaessani tätä pöytäkirjaa, olen huolelli- 
sesti pysytellyt kokouksen päätöksissä ja keskus- 
teluissa, vaikka useoissa kohdin ilmenee asia eri 
sananmuodossa, kuin mitä te kuulitte sen luetta- 
van. Myöskään en katso tarpeelliseksi tässä jul- 
kaista perussääntökaaviota sillä se painetaan eri- 
tyisenä kirjana. 

Tosi veljeydellä: 

ANDREW JOHNSON, 
P. M. Kirjuri. 


1— Kokouksen avasi Päämajan johtaja Gust L. 
Laine, kello 10 aamupäivällä. 

Saapuvilla oli valituita virkailijoita: P. M. 
Kirjuri Sven Lönberg, P. M. Rahastonhoitaja W. 
Walkkinen, P. M. Vara-johtaja Andrew Johnson, 
P. M. Järjestäjä Arvid Moisio, P. M. Valtuus- 
miehet Henry Niemi ja Arvid Moisio. 

Väliaikaisiksi —virkailijoiksi määräsi Johtaja 
seuraavat jäsenet: nuorimmaksi varajohtajaksi 
Henry Niemi, vanhimmaksi Hilma Enberg, ja 
ovenvartijaksi Frank Lehto. 

2—Tarkastettiin edustajain valtakirjat ja löy- 
dettiin seuraavat Majat olevan edustettuna: 


Astorian Maja No. 2 edustaa: Sisar Hanna Laity 
6 äänellä; Veli W. Walkkinen 5 äänellä; Veli 
A. Moisio 5 äänellä; Veli S. Lönberg 6 äänellä: 
Veli R. Wirkkunen 6 äänellä; Veli H. Niemi 
6 äänellä; Veli F. W. Jaakkola 6 äänellä; Veli 
John Penttilä 5 äänellä. Yhteensä 45 äänellä. 

Fort Braggin Kaleva Maja No. 3 edustaa Oscar 
Ruuska 4 äänellä; Andrew Johnson 5 äänellä. 
Fort Braggin Kaleva Sisar Maja No. 3 edustaa 

Hilma Enberg 4 äänellä. 

New Castle Maja No. 4 edustaa J. W. Klinga 

2 äänellä. 

Mackey Maja No. 7 edustaa E. Johnson 4 äänellä. 

Aberdeen Maja No. g edustaa F. Lehto 6 äänellä 
ja Mary Heikkinen 5 äänellä. 

Eureka Maja No. 10 edustaa F. Sundman 4 ää- 
nellä. 

Seattle Maja No. 11 edustaa Emil Palander 3 
äänellä ja Hilda Lindeman 3 äänellä. 

Ladysmith Maja No. 17 edustaa Chas. Laity 4 
äänellä. 

Portland Maja No. 23 edustaa Geo. Altman 2 
äänellä. 

Reedley Maja No. 20 edustaa G. L. Laine 2 ää- 
nellä. 

Siis yhteensä on 11 Majaa edustettuna 21 
edustajalla ja 93 äänellä, yhdistyksemme 113:sta 
äänestä. 

3— Keskusteltiin Reedleyn Maja No. 20 edus- 
tusoikeudesta, jota valtakirjalla edustaa G. L. 
Laine, koska Reedleyn Maja oli asettanut ehdon, 
että he ainoastaan korvaavat edustajansa matka- 
kuluja $25.00. Asian johdosta keskusteltiin va- 
rajohtaja Andrew Johnsonin johdolla, ja yksi- 
mieliseksi päätökseksi tuli, että Reedleyn Maja 
No. 20 ehdotus hyväksytään ja G. L. Laine on 
oikeutettu edustamaan edellämainittua Majaa ja 
lausuttiin mielipiteitä, että Reedleyn Maja on 
tehnyt pienenä majana voitavansa edustajan kus- 
tannusten korvaamisen suhteen ja että Päämaja 
korvaa loput G. L. Laineen matkakuluista ja päi- 
väpalkasta. 

4—]Johtaja määräsi seuraavat valiokunnat: 
Perussääntövaliokuntaan tuli määrätyksi Chas. 
Laity, Andrew Johnson, F. Sundman, Mary Heik- 

kinen, Hilda Lindeman, R. Wirkkunen ja John 
Penttilä; sisäsääntövaliokuntaan A. Moisio, Han- 
na Laity, Hilma Enberg, F. Lehto, H. Niemi, 
J. W. Klinga ja Emil Palander; syytös- ja ve- 
toamisvaliokuntaan F. W. Jaakkola, W. Walkki- 
nen, Oscar Ruuska, Geo. Altman ja Eli Johnson. 
Tuomiovaliokuntaan Oscar Ruuska, Mary Heik- 
kinen, Andrew Johnson, John Penttilä ja Chas. 
Laity. 

5 Valittiin kirjurin apulaiseksi F. W. Jaak- 
kola sekä puheenvuorojen merkitsijäksi Chas. 
Laity. 

6—Veli F. Sundman teki välikysymyksen josko 
edustajien tervehdykset otetaan nyt heti jär- 
jestykseen vai järjestetäänkö erityinen tilaisuus 
jonakin iltana sitä tarkotusta varten. Veli Geo. 
Altman ilmotti että Portlandin Maja on päättä- 
nyt toimeenpanna illanvieton edelläsanottua tar- 
kotusta varten toivossa että se tulisi olemaan 
virkistykseksi Portlandin Majalle. Veljet Henry 
Niemi, Chas. Laity y.m. edustajat olivat sillä 
kannalla että edustajille on annettava tilaisuus 
nyt heti tuoda Majainsa evästyksiä ja toivomuk- 
sia kuuluville suullisesti, joka tulikin päätöksek- 
si, ja Portlandin Maja voi silti järjestää illan- 
vieton jälkeenpäin, joka tulee olemaan laajempi 
ohjelma-iltama. 

7— Päätettiin kokouksen alkamistunniksi kello 
9 aamulla ja päivällistuntia pidetään kello 12— 
I :30 j.p.p., ja kokous lopetetaan kello 5 illalla; 
väliajan määrää johtaja. 

8— Edustajat lausuivat tervehdyksiä sekä eväs- 
tyksiä ja Majojen toivomuksia. Päämajan johta- 
ja G. Laine puhui Reedleyn Maja No. 20 toivo- 
muksina olevan että toimintaa Majojen välillä 
olisi vilkastutettava jollain tehokkaalla tavalla 
joko kiertävän puhujan lähettämisellä ympäri 
Majoja, sekä Veljeys-Viestin uudelleen alkami- 
sella, jonka hän katsoi hyväksi välineeksi luo- 
maan virkistävää eloa pieniinkin Majoihin, joissa 

toiminta on laimeampaa jäsenyyden pienuuden 
takia ja toi terveisensä Reedleyn Majalta. 


Andrew Johnson Fort Braggin Maja No. 3 
edustaja toi myöskin terveiset Majaltaan, heidän 
Maja toivoo että tulemme kaikin innolla ja tun- 
non tarkkuudella tekemään työtä yhteisen vel- 
jeyden ja sisaruuden rakentamiseksi, jota toivo- 
musta koetamme täyttää parhaan vointimme mu- 
kaan tässäkin kokouksessa. 


Oscar Ruuska myöskin Fort Braggin Majan 
edustaja lausui samaa kuin Johnsonkin, sanoi 
veljeystyön olevan hänen lempityötään ja työn 
kalleus innostuttaa häntä ja Majaansa tässä yh- 
teistyössä.. 

Sisar Hilma Enberg Kalevan Sisar Majan No. 
3 edustaja toi terveiset Majaltaan ja toivoi että 
kaikki asiat johdetaan parhaan kykymme mu- 
kaan täällä ja onnelliseen tulevaisuuteen suun- 
nataan. 


Edustaja F. Sundman sanoi Majansa evästyk- 
senä olevan että perussääntöjä on korjattava e- 
nemmän parlamenttaarisia sääntöjä vastaavaksi, 
esimerkkinä lausui että jos Astorian Maja No. 2 
tahtoisi, niin se voisi määrätä mielensä mukaan 
asiain menoa, joten olisi korjattava kohta jossa 
määrätään 2-3 äänten enemmistöllä, muuttaa se 
enemmistön päätökseksi. Myöskin se kohta pe- 
russäänöissä olisi poistettava, jossa kielletään po- 
liittisten tai uskonnollisten asiain keskustelu Ma- 
jan kokouksessa ja on annettava vapaus keskus- 
tella yleensä työväenasiaa koskevista seikoista 
vapaasti, sekä kannatti puhujan lähettämistä yh- 
distyksemme = keskuuteen. Arvosteli myöskin 
Päämajan virkailijain toimintaa hyvin veltoksi, 
enemmän vain rajottuvan kylmään liike-kirjeen- 
vaihtoon. Virkakunnan toimintaa on vilkastu- 
tettava. Arvosteli myös edustaja Andrew John- 
sonin lausuntoja veljeys-ihanteista, sisäseremoo- 
neja olisi yksinkertaistutettava. Toivoi että 
Päämajan virkakunta muvtettaisiin pois Asto- 

riasta johonkin muualle, esimerkiksi West Ber- 
keleyhin. N g 

Eli Johnson, Mackey Majan edustaja lausui 
tervehdyksensä Majalta, vaan mitään erityisiä e- 
västyksiä ei sanonut olevan. Majan toiminnan 
sanoi olevan hyvin vilkasta, sairastuksia ja kuo- 
lemantapauksia on ollut paljon, vaan raha-asiat 
on silti hyvällä kannalla. 

Edustaja F. Lehto Aberdeenin Majasta lausui 
tervehdykset, sanoi perussäännöissä muutokset 
olevan tarpeelliset, joista heidän Maja on lähet- 
tänyt kirjalliset sääntömuutosehdotukset. 

Sisar Mary Heikkinen, Aberdeenin Majan e- 
dustaja, toivoo myöskin, että puhuja olisi saata- 
va yhdistyksemme yhteyteen. Poliittisten asiain 
sanoi olevan ehkäisevänä: Majan toiminnassa, toi- 
voi että naisia olisi saatava enempi seuran toi- 
mintaan. 

Edustaja Emil Palander Seattlen Majasta lau- 
sui tervehdykset, että heillä ei ole suuria eväs- 
tyksiä — joitakin pieniä sääntöparannuksia 
lukuunottamatta. Toivoi että Päämajan johtaja 
valittaisiin kokouksen ensimäisenä päivänä eikä 
viimeisenä päivänä. Sanoi Majansa enemmistön 
olevan sitä mieltä että 2-3 äänten enemmistö olisi 
säilytettävä edelleenkin säännöissämme, y. m. 
seikkoja toi esille. Oli myöskin sitä mieltä että 
Veljeysseura olisi pysytettävä erillään politiikas- 
ta ja uskonnosta, vaan salaseura-leima olisi saata- 
va pois mahdollisimman vähään. Päämajan vir- 
kailijoita sanoi arvostelevansa myöhemmällä ja 
maan myynnistä ja sen hoidosta. 

Sisar Hilda Lindeman, Seattlen Majan edusta- 
ja, lausui yleensä samat mielipiteet kuin edustaja 
E. Palanderikin. 

Geo. Altman, Portlandin Majan edustaja, sa- 
noi ei olevan suuria evästyksiä, vaan Majansa 
toivomus on, että yhdistyksen toiminta on saa- 
tava enemmän vapaamielisempään suuntaan; sisä- 
seremoonit olisi kokonaan uusittava ja saatava 
edistysmielisemmälle asteelle. 

J. W. Klinga, New Castlen Majan edustaja, 
lausui tervehdyksensä. Toivoi että toiminta yh- 
distyksessä olisi saatava enemmän liikeasiaksi, 
turhanaikaiset seremoonit olisi karsittava mah- 
dollisimman yksinkertaisiksi. 

Edustaja W. Walkkinen, Astorian Majasta, toi 
tervehdyksensä ja lausui muutamia toivomuk- 
siaan. Edustaja John Penttilä myös lausui ter- 
vehdykset = Astorian Majalta, myönsi että olo- 
suhteet kullakin paikkakunnalla antavat aihetta 
eri mielipiteisiin sääntöihimme katsoen. 

Edustaja Henry Niemi Astorian Majasta, ter- 
vehti lähettiläitä, toivoen että kaikki asiat voi- 
daan järjestää aina sen mukaan kuin ne täällä 
esille tulevat. Sanoi Astorian Majan toiminnan 
olevan keskitiellä. sillä on koetettu, että ei poi- 
kettaisi haarateille, joka onkin välttämättömyys 
veljeystyön tekemisessä. 

Sisar Hanna Laity Astorian Majasta, lausui 
tervehdykset ja toivoi yksimielisyyttä kokouksen 
työlle. 

Edustaja R. Wirkkunen Astorian Majasta, ter- 
vehti edustajia ja toivoi että sääntöjä tarkoin 
korjataan tarkotustaan vastaaviksi. 

Edustaja A. Moisio Astorian Majasta lausui 
tervehdykset ja paheksui sitä, että epäillään As- 
torian Majan voivan hallita kokouksen menoa, 
vaan vakuutti että sellainen ei ole meidän tar- 
koituksemme, vaikka onkin suuri äänimäärä. Sa- 
noi että niin kauvan kuin uskonto ja politiikka 
pidetään poissa Veljeys- ja Sisarseurain kokouk- 
sista, niin kauvan yhdistyksemme elää ja kasvaa, 
vaan jos ne sekoitetaan yhteen, niin tulevat ne 
hajottamaan yhdistyksemme. 

F. W. Jaakkola Astorian Majasta sanoi ei ole- 
van mitään erityisempää lausumista, koska Asto- 
rian Majan edustajat ovat jo tuoneet julki Ma- 
jan toivomukset. : 

Chas. Laity, Ladysmith'in Majan edustajana, 
toivoi että sisaruus- ja veljeystyötä jatkettaisiin 
edelleen niillä perusteilla kuin tähänkin asti, ni- 

mittäin auttavaisuuden ja rakkauden pohjalla, 
jos meillä ei ole rakkautta veljeystyössä, niin me 
olemme silloin tuuliajolla. Itsekkyyttä on väl- 
tettävä jos toimintamme toivotaan menestyvän. 

Sven Lönberg Astorian Majasta ei sanonut ole- 
van mitään erityisempää kertomista, koska edelli- 
set ovat jo julkituoneet ne mielipiteet jotka ovat 
Astorian Majan toivomuksina. 

g—Kirjuri luki kaikki Majoilta tulleet sääntö- 
parannusehdotukset, jotka lukemisen jälkeen an- 
nettiin asianomaiselle valiokunnalle. 

10— Päämajan johtaja luki toimintakertomuk- 
sensa, joka hyväksyttiin. 


PÄÄMAJAN JOHTAJAN KERTOMUKSIA. 
Y. S. K. V. & S. Päämajan kokoukselle. 
Portland, Oregon, 17 p. marrask. 1919. 


San Franciscon Maja No. 1:sen perussääntöjen 
rikkomisasia, josta paljon harkittiin viime P:n 
kokouksessa Astoriassa, Ore., ja josta lopullinen 
ratkaisu jätettiin P:n virkakunnalle, oli raskas 
ja vaikea tehtävä. Nähdä yhdistyksen pirstoutu- 
van kappaleiksi ei ole suinkaan helppoa niille, 
jotka ovat valitut sitä elvyttämään ja ylösraken- 
tamaan. Kuitenkin tunnemme itsemme siinä asi- 
assa tehneemme kaiken minkä voimme. 

Kirjoitettiin San Franciscon Majalle No. 1:lle 
toivolla, että he huomaisivat yhteisen asian hyö- 
dyn, jääden edelleen yhdistyksen yhteyteen nou- 
dattamalla sääntömääräyksiä, vaan kaikki oli tur- 
haa. 

Lopulla vuotta 1915 he ilmoittivat, että he eivät 
tule vastaamaan yhtään kirjettä siitä asiasta, 
vaan haluavat päästä tietoon siitä, mitä heille 
tullaan tekemään. Silloin emme muuta voineet 
kuin lähettää kirjelmä, joka asian ratkaisi. Ja 
niin tuli San Franciscon Veljeys-Maja No. 1 
eroitetuksi yhdistyksestämme. Siitä on jo ennen 
ilmoitettu Veljeys-Viestissä ja tulee tässä istun- 
nossa vielä käsittelyn alaiseksi. 

Niin oli synkkä alku toimintakaudelle, vaan 
valopilkkujakin ilmeni. Portlandiin, Ore. ja 
Marshfieldiin, Ore., perustettiin uusia majoja. 
Päämajan kirjuri Sven Lönberg on ollut nämä 
majat perustamassa, hän myöskin on ollut val- 
tuutettu hoitaja näissä majoissa, joten niiden ke- 
hitys luultavasti seuraa kirjurin toimintakerto- 
muksesta. 

Los Angeles, Cal, oli myös kysymyksessä. 
Päämajan valtuusto kokouksessaan myönsi sään- 
töjen mukaiset matkakulut allekirjottaneelle, et- 
tä käydä siellä tarkastamassa ja jos mahdollista 
perustaa siellä maja. Asia kuitenkin raukesi. 
sillä toivoin saavani itse vähän lepoa ja käydä 
tutustumassa siellä ympäristöllä. Terveyssuhtee- 
ni kuitenkin muuttivat matkani toisallepäin, jo- 
ten se jäi toteuttamatta, vaan siellä voi olla kyllä 
mahdollisuus uudelle majalle. 

Virkistystä tuotti myös Veljeys-Viesti, joka 
vähän aikaa oli elossa vaan kuin se lakkasi ilmes- 
tymästä lopulla vuotta 1918, näyttää että koko 
eloisuus raukesi sen mukana. Kiusallinen kysy- 
mys oli myös käsiteltävänä vuosina 1916—1917 
West Berkeleyn Maja No. 21 herättämästä kysy- 
myksestä Päämajan epäselvistä tileistä. Siitä 
on jo kerrottu Veljeys-Viestissä ja tulee taas 
esille tässä kokouksessa, joten siitä ei tarvitse 
enempää nyt mainita. 

Muuten on toiminta viimeaikoina ollut hiljais- 
ta. Onpa useilta tahoilta soimattu Päämajaa le- 
väperäisyydestä — yksityismajoja kohtaan, enkä 
näe siinä meille olevan mitään puolustuksen 
mahdollisuutta. 

Muu toiminta luonnollisesti seuraa asianomais- 
ten virkailijain toimintakertomuksissa, joten toi- 
voen parasta tulevalle ajalle, tosi veljeydellä 


Gustaf L. Laine, P:n johtaja. 


11—Päämajan kirjuri luki toimintakertomuk- 
sensa kuluneelta viideltä vuodelta, jonka johdos- 

ta käytettiin useita puheenvuoroja, arvosteltiin 
kirjurin toimintaa liian leväperäiseksi, josta on 
johtunut viivytyksiä kirjeenvaihdossa. 


PÄÄMAJAN KIRJURIN TOIMINTAKERTO- 
MUS VUODESTA 1914 VUOTEEN 1919. 


Kuluneen viiden vuoden ajalla on uusia majoja 
perustettu kaksi, nimittäin Marshfieldin Maja 
No. 22 ja Portlandin Maja No. 23. 

Sisarseuroja eli Sisar-Majoja on yhtynyt yh- 
teen Veljeys-Majojen kanssa seuraavat: Toivon 
Lähde Sisarmaja Astoriassa on yhtynyt Astorian 
Majan No. 2:sen kanssa, sekä Otava Maja No. 
2:nen on yhtynyt Berkeleyn Majaan No. 21, Ber- 
keleyssä, Californiassa, syysk. 5 p. 1915. 

Sekä Kalevalan Sisarseura No. 5, Eurekassa, 
Cal., on yhtynyt Eureka Maja No. 10 kanssa, 
1915; ja myöskin Winlockin Sisarmaja Winlock- 
issa, Wash., on yhtynyt Winlock Majaan No. 19. 

Nämä yhtymiset tapahtuivat heti jälkeen vii- 
me Päämajan kokouksen, jossa tehtiin sitä edel- 
lyttävä sääntöparannus, ja luulen että se on saa- 
nut paljon hyvää aikaan sanotuilla paikkakunnil- 
la. 

Yhdistyksestämme on eronnut pois Suise Creek- 
in Maja No. 18, myöskin vuonna 1915. Mitään 
erityisempää syytä he eivät eroamiseensa ilmot- 
taneet, paitsi ennen eroamistaan he pyysivät 
Päämajan virkailijain allekirjoittamaan kauppa- 
kirjan, että he voivat myydä Majansa omistaman 
haalin laestadiolaiselle seurakunnalle. Haalinsa 
olivat he aikoinaan regordeeranneet Päämajan 
nimiin. Sitten myöhemmällä ilmoittivat eroa- 
vansa Päämajan yhteydestä. Koetin tiedustella 
syytä, vaan siihen ei mitään selkoa annettu. 

Eroitettu yhdistyksestämme on San Francis- 
con Maja No. 1 sen johdosta, että he eivät seu- 
ranneet yhdistyksemme sääntöjä kieltäytymällä 
eroittamasta yhtä jäsentään, joka oli antautunut 

väkijuomaliikkeeseen, niin katsoi Päämajan vir- 
kakunta parhaaksi eroittaa koko maja yhdistyk- 
sestämme. 

Yksityisiä jäseniä on eroitettu yhdistyksemme 
eri majoista 6 erinäisten rikosten takia. 

Päämajan virkakunnasta on eronnut omasta 
pyynnöstään veli Asikainen tilintarkastajan toi- 
mesta ja hänen seuraajakseen nimitti Päämajan 
johtaja John Penttilän Astoriasta. 

Tärkeämpiä päätöksiä yleisäänestyksen kautta 
on tullut seuraavat: *Veljeys-Viestin” perusta- 
minen, jonka ensi numero ilmestyi huhtik. 1916 
ja kolmas ja viimeinen numero 1918. Sen jäl- 
keen ei se ole ilmestynyt syystä, että ei kanna- 
tus ollut riittävä avustajien ja kirjoitusten lähet- 
täjien puolelta. Perustaissa se kyllä kuulosti lu- 
paavalta, vaan pitemmälle mentäessä ne eivät 
toteutuneet. Ilmoituksien saanti kylläkin olisi 
ollut kannattava, vaan innostus siinäkin laimeni 
ja minun yksinäni toimittamana se oli liian kui- 
va ja yksipuolinen. 

Sitten toinen tärkeä asia on päätetty yleisää- 
nestyksellä, nimittäin Vanhainkodin myynti, jo- 
ta kauppaa koetettiin moneen kertaan tehdä ja 
viimein siitä painajaisesta päästiin onnelliseen 
loppuun, josta asiasta Päämajan valtuusmiehet 
tulevat tekemään seikkaperäisesti selkoa tälle 
kokoukselle. 

Päämajan kokous myöskin siirrettiin vuosi 
eteenpäin tavallisesta määräajastaan yleisäänes- 
tyksen kautta. Suurimpana syynä siirtoon oli 
viime vuoden kiireellisten sotatoimien takia joh- 
tuva aika. rad 

Joitain muitakin ja vähemmän tärkeitä pää- 
töksiä on tehty niin sanotun yleisäänestyksen 
kautta. 


Kiertokirjeitä Majoille on lähetetty 21. 


Jäsenluku 1 p. heinäk. 1919 ON .......---- 2,400 
NiIstäv naisia emin TIIA. 10 947.050 301 
MEEHEEEEEN SETE AINA e W K sea «8 le ease 2,099 


Majojen omaisuudet yhteensä ........- 96,027.92 
eli pyöreissä luvuissa $100,000.00. 


Majoja on yhdistyksessämme 23, joista on 
Burnettin Maja hajoamistilassa jäsenien paikka- 
kunnalta poismuuton takia. 

Marshfieldin Majan toiminta viime aikoina on 
ollut myöskin hyvin laimeaa, samasta syystä kuin 
Burnettinkin. 

Kaikki muut majat ovat hyvässä kunnossa ja 
toimivat innokkaasti. 


Sven Lönberg, Päämajan kirjuri. 


«Veljeys-Viestin” lakkaamisesta myöskin kes- 
kusteltiin; arvosteltiin ja haettiin syitä ja löy- 
dettiin syyksi se, että yhdistyksen jäsenet ovat 
olleet leväperäisiä kirjoituksien lähettämisessä. 

12— Kokous lopetettiin kello 5 j. p. p., ja ava- 
taan kokous seuraavana aamuna kello 9:0o. 


1—Kokouksen avasi uudelleen Päämajan joh- 
taja G. L. Laine 18 p. marrask. 1919, kello 9:00 
€ DMDPa 

2— Johtaja ilmoitti useiden edustajien mielipi- 
teistä tulleen ilmi, että meidän olisi nyt heti 
toimittava siihen suuntaan, että voisimme saada 
säilymään Koin-Tähti Sisar-Maja No. 1:sen, py- 
symään yhdistyksemme yhteydessä edelleenkin, 
kuten kirjeestä ilmeni, joka luettiin eilisessä 
kokouksessa, on heillä aikomus erota. 

Tämän johdosta käytettiin useita puheenvuo- 
roja ja päätettiin lähettää sähkösanoma Koin- 
Tähti Niajalle pyynnöllä, että viivyttävät eroa- 
mispäätöstä siksi kun täältä kokouksesta lähe- 
tetään komitea keskustelemaan heidän kanssaan 
tarkotuksella saada heidät pysymään yhdistyk- 
sessä. Sähkösanomaan —sanamuotoa laatimaan 
määrättiin kolmihenkinen komitea, johon tulivat 
seuraavat jäsenet: Andrew Johnson, Hiida Lin- 
deman ja Hilma Enberg. 

3—FEdustaja Sundman esitti, että johtaja mää- 

rää yhden uuden komitean, joka käsittelee raha- 
asioita. Esitys sai kannatuksen ja hyväksyttiin. 
Raha-asiain komiteaan tuli määrätyksi Emil Pa- 
lander, F. Lehto ja Oscar Ruuska. 

4—Jatkettiin eilen kesken jäänyttä asiaa, kir- 
jurin toimintakertomuksesta ja sen arvostelusta, 
ja päätettiin hyväksyä se sillä ehdolla, että muis- 
tutukset on huomioon otettava tulevaisuudessa. 

5— Päämajan valtuusmies H. Niemi ilmoitti 
että heillä ei ole laadittuna mitään toimintaker- 
tomusta, vaan on heillä pöytäkirja, jossa on hei- 
dän toimiensa kaikki päätökset ja voidaan ne 
lukea, jos katsotaan tarpeelliseksi. Kokous vaati 
että heidän on suullisesti kerrottava toimistaan, 
ja H. Niemi, valtuusmiesten puheenjohtajana ja 
pöytäkirjan päätösten mukaan, teki selvää Van- 
hainkodista ja sen hoidosta y. m. suhteista, jot- 
ka koskivat Vanhainkodin asiaa. 


Edustaja Sundman teki kysymyksen, mitenkä 
maiden hinta on niin hirveästi laskeutunut, kos- 
ka se myytiin niin alhaisella hinnalla kuin 
$14,000.00:;lla ja *Veljeys-Viestissä” on ilmoitettu 
hinnaksi $75,000.00. Tähän huomautettiin, että 
«Veljeys-Viestissä” ollut hinta olisi pitänyt olla 
$75.00 eekkeriä kohden ja että edellä sanottu 
$75,000.00 hinta on ollut painovirhe. Myöskin 
edustaja Sundman vaati saada tietoja maan hoi- 
dosta ja Erick Gustafsonin eroittamisen syistä. 


Edustaja ja valtuusmies Moisio teki seikkape- 
räisen selostuksen asiain kulusta. Sanoi Gus- 
tafsonin = käyttäneen yhdistyksemme luottoa 
omaksi hyväkseen lainaamalla rahaa pankista ja 
jättänyt velan maksamatta ja sanoi pankin vaati- 
neen Päämajan maksamaan sitä velkaa. 

Päämajan valtuusto ja virkakunta katsoi, että 
Gustafson on menetellyt sopimattomasti ja yh- 
distyksemme mainetta silmällä pitäen määräsi 
hänet eroitettavaksi pois Astorian Majasta, jota 
nääräystä Astorian Maja on noudattanut. 

Henry Niemi esitti kirjeen, joka oli tullut 


—|3— 


edellä mainitulta pankilta, jossa pankki pyytää 
tätä kokousta toimimaan siihen suuntaan, että 
he tulevat saamaan rahansa. Kokous hyväksyi 
E. Gustafsonin eroittamisen. 


6—Geo. Altman arvosteli myöskin sitä seikkaa, 
että valtuusto ei ole selvittänyt painovirhettä, 
joka on ollut *Veljeys-Viestissä” maan hinnan 
suhteen, joka heidän olisi pitänyt selostaa ilmoit- 
tamalla siitä majoille. 


Edustaja Chas. Laity huomautti, että ei mei- 
dän tulisi aina hyökätä virkailijoiden kimppuun, 
vaan on käsiteltävä asioita suopeammalla mielel- 
lä, sillä virkailijat ovat tehneet voitavansa. 

Edustaja J. W. Klinga myös lausui, että New 
Castlen Maja on hänen evästänyt antamaan pa- 
heksumislause Päämajan valtuustolle sen maan 
myynnin suhteen ja siitä miten ne sitä hoitivat 
niin huonosti, että se tuotti tappiota, sillä sen 
vuokraaja käytti sitä karjanlaitumena, josta ei 
tulokset olleet luonnollisesti hyvät. 

Valtuusmies H. Niemi vastasi New Castlen 
edustajalle, että kauppa oli ollut niin avonainen, 
että siihen olisi ollut tilaisuus kenellä hyvänsä 
tutustua, jos olisi ollut halua. Epäili New Cast- 
len Majan jäsenen ostointoa, josta edellinen pu- 
huja, Klinga, mainitsi. Mitä tulee karjanlaitu- 
mena käyttöön, niin se johtuu siitä, että maata 
viljellään —vuoroviljelystapaan, joten kesanto- 
osaa käytettiin kylläkin laitumena. 

Edustaja Lehto lausui, että he kylläkin kehot- 
tivat jäseniään maata ostamaan, vaan huonolla 
tuloksella. 

Edustaja Penttilä esitti, että valtuusmiesten 
toimintakertomus — hyväksytään. Palander teki 
korjauksen esitykseen, että hyväksytään sillä eh- 
dolla, että jos jälempänä ilmenee jotain joka vaa- 
tii enempi selvitystä, niin voidaan vielä siihen 
vedota. Penttilä hyväksyi korjauksen esityk- 
seensä ja hyväksyttiin yksimielisesti. 

7— Kokous myös päätti että joka äänestyksessä 
merkitään vastakkaiset äänet pöytäkirjaan. 

8—Luettiin edellisen kokouksen pöytäkirja ja 
hyväksyttiin pienillä korjauksilla, ja päätettiin 
pöytäkirja pidettäväksi samaan suuntaan kuin 
edellisenäkin päivänä. 

o—Luettiin tilintarkastajain lausunto, joka hy- 
väksyttiin raha-asiain komitealle. 


10—Sisar Lindeman alusti kysymyksen, olisiko 
naisten jäsenmaksu määrättävä $1.00, vaan pi- 
dettävä ennallaan. Käytettiin useita puheenvuo- 
roja. 

Veli Klinga oli sitä mieltä, että itsekukin maja 
määrää jäsenmaksunsa miten hyväksi näkee. — 
Veli Moisio, Wirkkunen ja Walkkinen lausuivat 
samaan suuntaan. Samoin sisar Heikkinen toi- 
voi että majat itse määräävät ne asiat. 


11—Veli Sundman toi majansa mielipiteen, et- 
tä jäsen joka muuttaa majasta toiseen ei tarvitse 
käyttää lääkärin todistusta eikä myöskään pallo- 
äänestystä tarvittaisi, vaan että maja, josta hän 
muuttaa, on edesvastuussa hänen apurahastaan 
3 kk. muuttamisen jälkeen. Viinaliikettä koske- 
va sääntö olisi poistettava. Myöskin jäsen, joka 
menee lakkopetturiksi, olisi katsottava rikokselli- 
seksi yhdistystämme kohtaan. 

Veli Palander toivoi, että voitaisi päästä siihen 
tulokseen ja niin pitkälle edistyä, että Päämaja 
yksinään ottaisi ja hyväksyisi yhdistyksemme 
jäseniä, eli hyväksyisi nimittäin majan välityk- 
sellä. 

Veli H. Niemi kosketteli muuttokortilla muut- 
tamisesta majasta toiseen. Katsoi välttämättö- 
mäksi käyttää varovaisuutta jäsenten ottamises- 
sa joko muuttokortilla tai uutena jäsenenä. Sa- 
noi Astorian Majassa ei koskaan tapahtuneen, 
että olisi hyljätty muuttokortilla pyrkivää. Vä- 
kijuomia koskeva pykälä on kaikessa tapaukses- 
sa säilytettävä säännöissämme. Lakkopetturiky- 
symyksen sanoi olevan ulkopuolella meidän toi- 

minta-alaamme, niin tuomittava toimi kuin se 
onkin hänen mielestään. 

Veli Penttilä vaati, että viinaliikettä koskeva 
pykälä on säilytettävä säännöissämme, sillä sala- 
kapakoiminen rehoittaa siksi suuressa määrässä 
vieläkin ja eikä hän halua että hänen veljensä 
harjoittaa salakapakoimista. 

Sisar Enberg toivoi, että väkijuomapykälä on 
säilytettävä säännöissämme ja lakkopetturipykä- 
lä laadittava sääntöihimme, ja toi ilmi, että Ka- 
levalan Sisar-Maja on jo sellaista sääntöä käyt- 
tänytkin Majassaan. 

Veli Klinga toivoi, että muuttokorttijärjestel- 
mä pidetään ennallaan, sillä se on hänen Majan- 
sa toivomus, samoin väkijuomapykälä. Lakko- 
petturikysymys — olisi sovellutettava yhdistyk- 
semme sääntöihin. 

Veli Altman lausui siihen suuntaan, että muut- 
tokorttijärjestelmä olisi saatava siihen asteeseen, 
että lääkärintodistus on tarpeeton sekä palloää- 
nestyssysteemi, ja lakkopetturipykälä olisi sovel- 
lutettava sääntöihin. 

Veli Laine kosketteli palloäänestystä ja piti 
sitä sopivana äänestystapana, ikäänkuin jäsenen 
allekirjoituksena. 

Veli Oscar Ruuska puolusti muuttokorttijär- 
jestelmää pidettäväksi edelleenkin säännöissäm- 
me. = Väkijuomapykälä on myös € säilytettävä. 
Lakkopetturia koskeva sääntö on ollut Kalevala- 
seurojen säännöissä ja toivoi että se sijoitetaan 
perussääntöihin. 

Veli Sundman puolusti vieläkin muuttokortti- 
järjestelmän, palloäänestyksen ja lääkärintodis- 
tuksen kokonaan pois jättämistä ja lausui, että 
lakkopetturikysymys on yksi tärkeimpiä kysy- 
myksiä ja kauas tähtäävä ja sen sääntöihin liit- 
täminen tuo tullessaan edistystä yhdistykselle, 
ja perusteli väitettään useilla esimerkeillä. 

Veli Lehto lausui Aberdeenin Majan olevan sil- 
lä kannalla väkijuomapykälä-kysymykseen näh- 

den, että se olisi poistettava, tai ainakin muu- 
tettava niin, että ei mainita lupakirjan ottami- 
sesta, jota nyt ei anneta missään näissä valtioissa 

Veli And. Johnson lausui Majansa olevan jyr- 
kästi —väkijuomapykälän säilyttämisen puolella. 
Palloäänestystä toivoi pidettävän ennallaan ja 
muuttokorttijärjestys on tarpeellinen säilyttää. 
Valaisi esimerkeillä, miten voidaan väärinkäyttää 
tilaisuuksia muuttamalla majasta toiseen. 

Veli Laity viittasi säännöissä Luku 26, pykälä 
6, jossa määritellään kyllin jäsenen moraalinen 
kanta, joten se ulottuu lakkopetturiksi antautu- 
neellekin jäsenelle. 

Päätettiin, että lopetetaan lakkopetturikysy- 
myksestä keskustelu ja annetaan se perussääntö- 
valiokunnalle, samoin kuin muutkin evästyspu- 
heet. 

12— Andrew Johnson toivoi, että sisäsääntö- 
valiokunta käsitellessään sisäsääntöjä ei suuria 
muutoksia tulisi tekemään, vaan annettakoon en- 
tisille Kalevala Majoille oikeus käyttää edel- 
leenkin niitä kuin meillä nykyään on käytän- 
nössä. 

Chas. Laity huomautti, että yhtymiskokouk- 
sessa vuonna 1912 annettiin heille oikeus niiden 
käyttöön. 

O. Ruuska lausui samaa sääntöjen suhteen 
kuin And. Johnson. 

H. Niemi lausui, että Astorian Majalla ei ole 
erityisiä evästyksiä sisäohjesääntöihin, vaan toi- 
voi, että voitaisiin saada sellaiset sisäsäännöt, 
että ne voisivat tyydyttää kaikkia Majoja mei- 
dän yhdistyksessä. Kää: , 

And. Johnson huomautti, että heidän Maja 
käyttää meidän yleisiä merkkejä, päästösanat y. 
m., ainoastaan sisäänottoseremooneja käytetään 
entisiä, jotka meillä ovat olleet ennen yhtymistä. 

G. Altman sanoi Portlandin Majan olevan sillä 
kannalla, että sisäänottoseremoniat ovat tarpeet- 
toman pitkät, joten ne olisi lyhennettävä tai ai- 

nakin annettava itsekunkin Majan asiaksi käyt- 
tää niitä kokonaisuudessa tai lyhennettynä. 

C. Laity katsoi, että ne ovat meille opetuk- 
seksi sisaruus- ja veljeystyössä antamassa meille 
neuvoja ja muistutuksia. 

F. Sundman lausui, että meidän sisäseremo- 
niat ovat merkkejä taantumuksesta, ollen vaan 
kylmiä lukuja. Eurekan Maja on poikennut pois 
niistä, jättämällä ne kokonaan käyttämättä, tyy- 
tyen vaan sisäänpyrkijän lupaukseen noudattaa 
yhdistyksen lakeja ja päätöksiä. Toivoi että ne 
lyhennetään. 

A. Moisio lausui, että seremoniat ovat hyvät 
olemassa ja ne antavat kauniin vaikutuksen si- 
sääntulijalle. | 

F. Lehto lausui, että ei tekisi suurta haittaa, 
vaikka annettaisiin oikeus yksityis-Majoille muo- 
vailla niitä miten parhaaksi näkevät. 

H. Niemi oli sillä kannalla, että jotain yhteen- 
sitovaa pitää olla sisäseremonioissa, sillä niissä 
on joka tapauksessa opettavaa. Opetuksen kaut- 
ta me voimme oppia veljeystyöhön. Niiden pi- 
tuus ei ole haitannut Astorian Majassa, jossa 
otetaan satoja jäseniä vuosittain. Toi useita esi- 
merkkejä rakkauden työssä, jota opetetaan sisä- 
seremonioissa. 

Oscar Ruuska kosketteli hakemuskirjassa ole- 
viin kysymyksiin. Katsoi että olisi sisällytettä- 
vä kysymys perinnöllisistä taudeista. 

C. Laity katsoi sen kysymyksen olevan liiaksi 
kauaskantoisen. 

S. Lönberg oli myös perinnöllisten tautien ky- 
symyksessä sillä kannalla, että senlaista kysy- 
mystä ei pitäisi sovelluttaa kyselykaavaan. 

Sisar Mary Heikkinen halusi, että laulut pois- 
tettaisiin sisäseremonioista. Sanoi heidän Ma- 
jassa olevan vähän laulajia. 

Andrew Johnson toivoi, että hautausseremo- 
nioita voitaisi jatkaa niin, että papin käyttö hau- 
dalla ei olisi välttämätön. 

A. Moisio selosti Astorian Majan tapana ole- 
van antaa vainajan sukulaisille valta määrätä, 
josko pappia käytetään tai ei. 


G. Altman oli samaa mieltä, että itsekullekin 
Majalle annettakoon valta se kohta korjata eli 
laatia mielensä mukaan. 


13—F. Sundman esitti, F. Wirkkunen kannat- 
ti esitystä, että annetaan sisäsäännöt eli sisäsere- 
moniat sisäsääntövaliokunnalle, joka laatii niihin 
tarpeelliset korjaukset. Esitys hyväksyttiin yk- 
simielisesti. 

14— Ylimääräisen = tilintarkastuksen = käsittely 


jätettiin syytös- ja vetoamisvaliokunnalle harkit- 
tavaksi. 


15— Päätettiin lopettaa kokous tähän ja antaa 
eri valiokunnille aikaa käsitellä asioitaan ja ko- 
kous lopetettiin kello 2:50 j. p. p., sekä päätettiin 
uudelleen avattavaksi seuraavana päivänä kello 
t2300 3 psp! 


1— Kokouksen avasi uudelleen Päämajan joh- 
taja G. L. Laine 20 p. marrask. 1919, kello 9:00 
e. p. p. Kaikki virkailijat ja edustajat olivat 
läsnä. 

2— Luettiin valtakirja Portlandin Majalta No. 
23, jossa he valtuuttivat William Lindbergin 
edustamaan Majaansa. Valtakirja hyväksyttiin 
yksimielisesti. Portlandin Majan edustajan muu- 
tos tapahtui sen tähden, että Geo. Altman oli 
pakoitettu menemään pois paikkakunnalta. 

3— Luettiin edellisen kokouksen pöytäkirja ja 
hyväksyttiin pienillä korjauksilla. 

4—Luettiin perussääntövaliokunnan ilmoitus, 
joka oli seuraava: 


Me, teidän perussääntövaliokunta, olemme tut- 
kineet perussääntöjä, tehneet korjauksia ottaen 
huomioon kaikilta eri Majoilta tulleet sääntö- 

korjausehdotukset ja tässä esitämme tuloksemme 
työstä Päämajan kokouksen harkittavaksi. 
Perussääntövaliokunnan puolesta, 
Chas. Laity, F. Sundman, John Penttilä, 
Hilda Lindeman, Mary Heikkinen, And. 
Johnson, R. Wirkkunen. 


Sen jälkeen alettiin lukea valiokunnan laati- 
mia sääntöjä pykälä kerrallaan, harkittiin niiden 
sisältöä ja tehtiin vielä joitakin korjauksia. 

Henry Niemi esitti, And. Johnson kannatti 
esitystä, että hyväksytään Päämajan perussään- 
nöt ja lait sinänsä kuin ne on laadittu. Esitys 
hyväksyttiin kaikilla äänillä, paitsi Eurekan Ma- 
ja No. 10 edustaja F. Sundman äänesti vastaan, 
perustellen äänestystään seuraavasti: 


Minä, Eurekan Maja No. 10 edustaja, lausun 
eroavan mielipiteeni Päämajan Laki Luku 5, pyk. 
2 (b) suhteen ja äänestän sitä vastaan. PERUS- 
TELU: Käsittäen, että poikkeamalla edellämai- 
nituista sisäsäännöistä ja tunnusmerkeistä ei ole 
periaatteellinen rikos; ja katsoen eri Majain toi- 
minnan menestymistä ja yhteistyön onnistumis- 
ta olisi annettava eri paikallis-Majoille oikeus 
menetellä niissä asioissa miten parhaaksi näke- 
vät. 

Veljeydellä, Eurekan Maja No. 10 puolesta, 


F. Sundman. 


5—Jatkettiin. — Perussääntövaliokunnan (laati- 
mat perussäännöt yksityismajoille luettiin ja hy- 
väksyttiin pykälä kerrallaan tarpeellisten kor. 
jausten jälkeen. 

6— Välikohtaus. — Luettiin saapunut sähkö- 
sanoma Fort Braggin Sisar- ja Veljeys Majoilta, 
joka oli seuraava: 

PÄÄMAJALLE. — Toivomme teille yksimie- 
lisyyttä yhteistyöhön. 

Kalevalan Veljeys- ja Sisar-Majat 
Fort Bragg, Cal., marrask. 20 p. 1919. 
Kunnicituksen osoitukseksi nousivat edustajat 

seisoalleen ja päätettiin sähkösanoma merkitä 
pöytäkirjaan. 

7—Päätettiin, että joukolla edustajat käyvät 
tarkastamassa Päämajan omistamaa taloa Port- 
landissa, ja sen johdosta päätettiin keskeyttää 
kokous kello 4:0oo j. p. p., ja määrättiin uudelleen 
kokoontuvaksi seuraavana aamuna kello 9:oo. 


Kokouksen avasi uudelleen Päämajan johtaja 
G. L. Laine marrask. 21 p. 1919 kello 9:0o e. p. p. 
Läsnä olivat kaikki edustajat ja virkailijat. 

1—Luettiin edellisen kokouksen pöytäkirja ja 
hyväksyttiin. 

2— Veli Chas. Laity ilmoitti kuulleensa, että 
huomenna — lauantaina — viettää Fort Brag- 
gin Kalevala Maja No. 3 vuosijuhlaansa, niin 
olisi varsin paikallaan, että Päämajan kokouksen 
puolesta lähetetään onnentoivotussähkösanoma 
heidän juhlaansa, toivottaen heille edelleenkin 
innostusta veljeyden ja sisaruuden työssä. 

Päätökseksi tuli että sähkösanoman laatii jalä- 
hettää Päämajan johtaja ja kirjuri. 

3—Jatkettiin perussääntöjen lukemista yksi- 
tyis-Majoille siitä mihin eilisessä kokouksessa 
lopetettiin ja hyväksyttiin pykälä kerrallaan. 

4—Kun oli luettu läpitse edellä sanotut pe- 
russäännöt, niin päätettiin palauttaa ne takaisin 
perussääntövaliokunnalle, erinäisten kohtien uu- 
delleen harkitsemiseksi sekä järjestettäväksi ne 
yleensä sellaiseen järjestykseen miten ne tullaan 
kirjasiksi painattamaan. 

5— Luettiin sisäsääntövaliokunnan ilmoitus, jo- 
ka oli seuravaa: 

Muutosehdotuksia laatiessamme olemme me al- 
lekirjoittaneet sisäsääntövaliokunnan = jäsenet 
edustajien evästyksiä tasapuolisesti silmälläpitä- 
en laatineet seuraavat muutokset. 

Portlandissa, Oregon, 19 p. marrask. 1919. 

Emil Palander, Hanna Laity, Hilma 
Enberg, J. W. Klinga, Henry Niemi, 
A. Moisio, Frank Lehto. 

Yllämainitun — sisäsääntövaliokunnan = laatimia 
ehdotuksia alettiin lukemaan ja tekemään tar. 
peellisia korjauksia ja uudistuksia pykälä ja luku 
kerrallaan ja hyväksyttiin samassa järjestyksessä. 
Sen jälkeen annettiin nämä takaisin valiokun- 
nalle enempää harkitsemista varten. 

6—Luettiin syytös- ja vetoomisvaliokunnan il- 
moitus, joka oli seuraava: 

Portland, Oregon, marrask. 18 p. 1919. 
Veljeys- ja Sisarseuran Päämajan kokoukselle :— 

Arvoisat veljet ja sisaret. — Me allekirjotta- 
neet syytös- ja vetoamisvaliokuntaan valitut jä- 
senet olemme tutkineet kirjeenvaihtoa Päämajan, 
Berkeleyn ja San Franciscon Sisar-Majan välillä 
ja olemme päässeet siihen asti kuin Berkeleyn 
Majasta valitut ylimääräiset tilintarkastajat ovat 
lähteneet matkalle tarkastamaan Päämajan tile- 
jä, vaan kun tarkastajien loppulausuntoa ei ollut 
saapuvilla, niin emme voineet antaa mitään lau- 
suntoa tästä asiasta ennenkuin kaikki kysymystä 
koskevat asiapaperit ovat tutkittavanamme. 

Syytös- ja vetoamisvaliokunnan puolesta: 


Geo. Altman, F. W. Jaakkola, Oscar 
Ruuska, Eli Johnson, W. Walkkinen. 


Tämän johdosta keskusteltiin hyvin monipuoli- 
sesti. Johtaja G. L. Laine teki selkoa, mistä 
johtui se, että Californiasta asti piti lähettää nä- 
mä ylimääräiset tilientarkastajat. Edustajat lau- 
suivat mielipiteitä, joista ilmeni, että johtajalla 
on ollut riittävästi syytä tähän toimenpiteeseen. 

Myöskin asianomaiset tilivelvolliset myönsivät, 
että tilintarkastus oli silloin oikeutettu ja todis- 
tivat, että jäljennös *Veljeys-Viestissä” tilintar- 
kastajien lausunnosta on oikea ja yhtäpitävä al- 
kuperäisen lausunnon kanssa. 

Keskustelun tulos oli, että tämä asia annettiin 
takaisin valiokunnalle, saamaan heidän lopullisen 
päätöksensä. 

7—Perussääntövaliokunta toi Seattlen Majan 

ehdotuksen, jossa he ehdottavat erinäisen rahas- 
ton perustamista Päämajalle kroonillista tautia 
sairastavien jäsenten avustamiseksi, joka rahasto 
kerätään verottamalla yksityis-Majoja 50 senttiä 
mies- ja 25 senttiä naisjäsentä kohden vuodessa 
ja että tätä rahastoa ei tultaisi käyttämään en- 
nen kuin se olisi karttunut ($1,000.00) yhteen 
tuhanteen dollariin. 


= Asia annettiin perussääntövaliokunnalle, ja li- 
säjäseneksi johtaja määräsi Emil Palanderin. 


8—H. Niemi aloitti kysymyksen San Francis- 
con Veljeys-Maja No. 1 eroittamisesta, joka on 
eroitettu Päämajan kokousten välillä, vaan kos- 
ka viime Päämajan kokouksen päätös oli, että 
sanottu Maja on eroitettava, jos he eivät noudata 
yhdistyksemme sääntöjä, niin päätettiin hyväk- 
syä Päämajan virkakunnan menettely heidän toi- 
missaan ja eroittamisessa San Franciscon Vel- 
jeys-Maja No. 1. 

9—Sven Lönberg alusti kysymyksen "Veljeys- 
Viestin” uudelleen eloon herättämiseksi, selvi- 
tellen sen menneistä vaiheista ja vaikeuksista. 


Emil Palander suositti, että Viestiä vaan jul- 
kaistaisiin puolivuosittain. Tili- ja toimintaker- 
tomusten mukana voisi julkaista kirjoituksiakin 
mikäli niitä tulee, vaan minään aikakauslehtenä 
sen julkaiseminen on liian suuria voimia kysyvä. 

F. Sundman myöskin epäili sen kannattavai- 
suutta ja olipa kokonaan vastaan sen uudelleen 
eloon herättämistäkin. 

C. Laity oli Palanderin kannalla. 

Klinga myös puolusti *Veljeys-Viestin” ilmes- 
tymistä puolivuosittain. Moisio oli samaa miel- 
tä ja uskoi että se kannattaa itsensä ilmoituksilla. 

Sisar Mary Heikkinen oli *Veljeys-Viestin” 
eloonherättämisen kannalla. 

And. Johnson lausui, että Kalevalan Maja ei 
ole mitään evästänyt Viestin uudelleen eloon- 
herättämisen suhteen, mutta kuitenkin oli Vies- 
tin eloonherättämisen kannalla. 

10— Päätettiin hankkia valokuvaaja ottamaan 
edustajista kuvan. Tämän hankkimisen sai toi- 
mekseen Lönberg ja Jaakkola. 

11—Päätettiin lähettää onnittelusähkösanoma 
Aberdeenin Majalle heidän vuosijuhlaansa. Säh- 
kösanoman laatiminen ja lähettäminen jätettiin 
johtajalle ja kirjurille. 

12—Päätettiin antaa perussääntövaliokunnalle 
aikaa 2 tuntia, että voivat valmistaa sääntöparan- 
nukset kokouksen hyväksyttäväksi. 

13—Kokousta jatkettiin kello 3 j. p. p. ja ryh- 
dyttiin uudelleen tarkastamaan perussääntövalio- 
kunnan tekemiä ehdotuksia ja korjattiin niitä 
tarpeen mukaan. 

14—And. Johnson esitti ja W. Walkkinen kan- 
natti esitystä, että nyt läpitse käydyt perussään- 
nöt hyväksytään sinään kuin ne on laadittu. 
Esitys hyväksyttiin yksimielisesti. 

15— Seattlen Majan tekemä sääntöehdotus kroo- 
nillista tautia sairastavien jäsenten avustusrahas- 
ton perustamisesta, joka on ollut korjattavana 
perussääntövaliokunnalla ja pyydämme ehdottaa 
alistettavaksi yleisäänestykselle Seattlen Majan 
esityksen johdosta muodostaa Päämajalle erityi- 
nen rahasto, jolla avustettaisiin yksityis-Majoja 
kroonillista tautia sairastavien jäsenten avusta- 
misessa, joka rahasto koottaisiin seuraavasti: Jo- 
kainen yksityis-Maja velvoitettaisiin maksamaan 
Päämajalle 50 senttiä jäseneltä jonka jäsenmak- 
su on yksi dollari kuukaudessa ja 25 senttiä jä- 
seneltä, jonka jäsenmaksu on 50 senttiä kuukau- 
dessa. Sanottu verotus olisi suoritettava puoli- 
vuosittain jäsenveron kanssa yhdessä. 

Sitten kun sanottu rahasto on karttunut yh- 
teen tuhanteen dollariin ($1,000.00) voi Päämaja 
käyttää tätä rahastoa yksityis-Majain avustami- 
seksi seuraavasti: Avustusta maksaa Päämaja 
korkeintaan 30:ltä viikolta vuodessa, joka avus- 
tus ei saa nousta $4.50 korkeammaksi viikossa 
jäsenelle, joka on suorittanut jäsenveroa 50 sent- 

tiä vuosittain, ja $2.25 jäsenelle, jonka jäsenvero 
on 25 senttiä vuodessa Päämajalle. 

Kun mainittu ehdotus ei ole ollut yksityis- 
Majojen käsiteltävänä, joten he eivät ole voineet 
edustajiaan siitä kysymyksestä evästää, niin eh- 
dotamme, että Päämaja lähettää tämän yksityis- 
Majoille äänestettäväksi. Siinä tapauksessa, että 
asia tulee hyväksytyksi yksityis-Majoissa, astuu 
se voimaan 1 p. heinäkuuta 1920. 

Täydennettyämme tätä Seattlen Maja No. 11 
esitystä, ehdotamme että mainittu esitys tässä 
muodossa hyväksytään. 


Y.S. K. V. & S. Päämajan perussääntövaliokunta. 
Portlandissa, Oregon, marrask. 21 p. 1919. 


Chas. Laity, R. Wirkkunen, Mary Heikkinen, 
F. Sundman, Andrew Johnson, Hilda Lin- 
deman, John Penttilä, Emil Palander. 


16—Alettiin uudelleen käsittelemään sisäsään- 
tövaliokunnan tekemiä korjauksia sanotuissa 
säännöissä, jotka luettiin samassa järjestyksessä 
kuin ennenkin ja päätettiin ne hyväksyä käy- 
täntöön otettavaksi yhdistyksessämme, paitsi en- 
tisillä Kalevala Majoilla on oikeus käyttää en- 
tisiä sisäseremonejaan, jos niin haluavat. 


17—Portland, Oregon, marrask. 21 p. 1919. 
Y. S. K. V. & S. Päämajan kokoukselle. 


Me syytös- ja vetoamisvaliokunnan jäsenet 
olemme harkinneet Päämajan ja Berkeleyn Ma- 
jan välistä asiaa ja sitä kirjevaihtoa mikä on 
heidän välillään ollut. Olemme tulleet siihen 
yksimielisyyteen, että koska tileissä on ollut ris- 
tiriitaisuutta, niin heillä on ollut oikeus vaatia 
kirjat tarkastaa. 

W. Walkkinen, Eli Johnson, F. W. 
Jaakkola, W. Lindberg, Oscar Ruuska. 


Syytös- ja vetoamisvaliokunnan ilmoitus hy- 
väksyttiin yksimielisesti jätettäväksi tuomiova- 
liokunnalle. 

18—Portland, Oregon, marrask. 21 p. 1919. 
Päämajan kokoukselle:— 

Me, teidän määräämä tuomiovaliokunta, olem- 
me tarkastaneet syytös- ja vetoamisvaliokunnan 
työn ja huomanneet sen oikeaksi, sekä esitämme 
ylimääräisestä tilientarkastuksesta johtuvat me- 
not maksettavaksi Päämajan kassasta. 

Oscar Ruuska, Andrew Johnson, Mary 
Heikkinen, John Penttilä, Chas. Laity. 


Tuomiovaliokunnan ilmoitus hyväksyttiin yk- 
simielisesti. 

19— Kokous lopetettiin ja määrättiin jälleen 
avattavaksi seuraavana aamuna kello 9:oo. 


Johtaja G. L. Laine avasi kokouksen uudelleen 
22 p. marrask. 1919. Kaikki virkailijat ja edus- 
tajat olivat saapuvilla. 

1—Luettiin edellisen kokouksen pöytäkirja ja 
hyväksyttiin pienillä korjauksilla. 

2—Oscar Ruuska alusti kysymyksen Majojen 
numerojärjestyksen uudelleen järjestämiseksi. 
Keskustelun tulos oli, että pidetään entinen nu- 
merojärjestys, sekä uusia Majoja perustaissa an- 
netaan uusille Majoille poisjääneiden numerot. 

3—Eilisen keskustelun perusteella päätettiin 
julkaista *Veljeys-Viestiä” puolivuosittain, jon- 
ka julkaisee Päämajan kirjuri, tili- ja toiminta- 
kertomusten yhteydessä, mikäli sisältöä on ke- 
rääntynyt. 

4— Viime Päämajan kokouksessa kesken jää- 
nyt henkivakuutusosaston perustamiskysymys o- 
tettiin keskusteltavaksi ja katsottiin se liian 
suureksi asiaksi. Koska ei ole lisämietintöjä 
tullut Päämajan kokoukselle, päätettiin tämä yri- 
tys kokonaan hyljätä yksimielisesti. 

5—F. Sundman aloitti kysymyksen Päämajan 
omistaman talon suhteen, josko sitä edelleen pi- 
detään, tai myydäänkö se pois. 

Valtuusjäsen Niemi teki selkoa sen arvosta, 
kannattavaisuudesta, ja oli sitä mieltä, että olisi 

edullisempaa se myydä jos vain on mahdollisuus 
saada kolme tuhatta dollaria ($3,000.00) vähin- 
täin, vaan jos ei saada sitä, niin pidetään edel- 
leenkin. 

Edustaja Klinga myös oli sitä mieltä, että jos 
ei siitä saa edellä sanottua summaa, niin pide- 
tään, koska se tuottaa tyydyttävän koron kiinni- 
tyksellemme. 


Edustaja Penttilä toivoi, että tulevat valtuus- 
miehet ratkaisevat asian edullisesti. 


Edustaja Lindberg sanoi olevan edullisempaa 
pitää taloa edelleenkin ja sanoi olevan siinä 
vuokran liian halvan. 


Edustaja Mary Heikkinen oli myynnin kan- 
nalla. 

Edustaja F. Sundman oli täydellisesti sillä kan- 
nalla, että meidän on parasta myydä tämä talo 
pois, silmälläpitäen mielialaa yhdistyksessämme. 

Edustajat O. Ruuska ja C. Laity olivat samaa 
mieltä. 

Edustaja sisar Enberg puolusti myyntiä. Sa- 
noi että talon pitäminen kaupungissa ei kannata 
$20.00 vuokralla kuukaudessa. 

Edustaja Klinga vieläkin vastusti myyntiä vä- 
hittäismaksulla, paitsi käteisellä rahalla. 

And. Johnson lausui, että on paras myydä talo 
pois. Epäili jos tulevaisuudessa saadaan sel- 
laistakaan hintaa kuin nykyään on mahdollisuus 
saada. 

G. L. Laine teki esityksen, sisar Mary Heikki- 
nen kannatti esitystä, että myydään mainittu 
talo $3,000.00 hinnalla käteisellä rahalla ainoas- 
taan, ja hyväksyttiin äänten enemmistöllä. 

F. Sundman pyysi merkitä hänen vastalauseen- 
sa päätöksen johdosta, sillä perusteella, että hä- 
nen mielestään siitä on päästävä erilleen, ja pääs- 
täksemme siitä on annettava vähävaraisemmalle- 
kin tilaisuus, sillä rikkaat sitä tuskin ostavat. 

Tämän jälkeen muutettiin edellistä päätöstä 
niin, että valtuusjäsenillä on valta ottaa huo- 

mioon vähittäismaksu tarjouksiakin, sekä yleen- 
sä valvoa sen hoidosta. Päätös oli yksimielinen. 


6—Keskusteltiin tulevan Päämajan kokouspai- 
kasta, ja pitemmittä keskusteluitta Emil Palan- 
der esitti ja A. Moisio kannatti esitystä, että 
Päämajan ensi kokous pidetään Fort Bragg'issä, 
Californiassa, 1921. Päätös oli yksimielinen. 


7—Alettiin keskustelu Burnettin Maja No. 8 
tilasta. Keskustelun tulos oli, että päätettiin vel- 
voittaa Mackey Maja No. 7 katsomaan perään 
sanotun Majan omaisuuden hoidosta, että se tulee 
sääntömääräisessä järjestyksessä tapahtumaan. 


8—$Sven Lönberg alusti kysymyksen, miten 
voitaisi järjestää Päämajan velkojen maksami- 
nen, selvitellen Päämajan tilannetta. 

J. Penttilä lausui samaan suuntaan ja toivoi, 
että edustajat mentyään kotia ottavat asian kä- 
sittelyn alaiseksi, sekä toivoi edustajien vaikut- 
tavan siihen suuntaan, että Majat myöntyvät 
luopumaan korkovaatimuksistaan, joten alkupe- 
räiset velat vaan pidetään velkoina. 

J. W. Klinga lausui mielipiteensä olevan Lön- 
bergin ja Penttilän kannalla. 

H. Niemi myöskin puhui asian eduksi kuten 
edelliset. 

Emil Palander oli sitä mieltä, että olisi edel- 
leenkin Päämajan kirjoissa kannettava korko 
vuosittain, joten erossa olevat Majat eivät voi 
käyttää sitä hyväkseen. Muuten oli sitä mieltä 
että Majat eivät vaadi korkoa maksettavaksi 
Päämajasta. 

Sundman ja Lehto olivat sitä mieltä, että Pää- 
majan kirjurin on lähetettävä kiertokirje Majoille, 
joilla on saamista Päämajalta, esittäen heidän 
kuolettamaan korkovelat, paitsi alkuperäinen vel- 
ka pidetään velkana. Tähän kiertokirjeen sisäl- 
töön on sovellutettava myöskin Palanderin edel- 
lämainittu sisältö, joka esityksen muodossa hy- 
väksyttiin yksimielisesti. 

Andrew Johnson alusti kysymyksen, selvitel- 

len miksi Kalevalan Maja No. 3 ei ole maksanut 
ylimääräistä jäsenveroa Päämajalle ja puhees- 
saan vetosi, että heillä on ollut oikeus kieltäytyä 
siitä sillä perusteella, koska he eivät ole olleet 
osaaottamassa yhdistyksemme vanhainkotiin, ja 
sanoi Majansa olevan maksuista Päämajalle täy- 
dellisesti selvänä. 

+ Chas. Laity lausui mielipiteensä olevan, että 
Majat kaikki kuuluvat yhteen ja ovat velvollisia 
kantamaan suhteellisesti Päämajan menoja. 

Oscar Ruuska ja Hilma Enberg olivat yleensä 
samaa mielipidettä kuin And. Johnsonkin sano- 
tun asian suhteen. 

F. Sundman sanoi, että meidän on oltava jouk- 
kotoiminnan kannalla, ja näiden Majojen, jotka 
eivät ole maksaneet, on yhdyttävä siihen, että 
maksavat ylimääräisen verotuksensa, sillä se kas- 
vattaa enemmän yhteisymmärrystä. 

H. Niemi huomautti, että meidän ei ole enää 
oltava kahtena osana, vaan yhtenä, sillä jos van- 
hainkoti olisi tuottanut hyötyä ja voittoja niin 
olisi se ollut hyötynä jokaiselle Majalle ja jo- 
kaiselle jäsenelle. Ja päinvastaisessa tapaukses- 
sa täytyy sen koskea myöskin kaikkia Majoja. 

Pitkän kekustelun perästä hyväksyttiin, että 
Päämajan kirjuri lähettää kirjeen niille Majoille, 
jotka eivät ole suorittaneet ylimääräistä veroitus- 
ta, kehottaen heitä sen suorittamaan jos suinkin 
on mahdollista. 

9—Keskusteltiin Päämajan virkakunnan pal- 
kasta. Virkailijat lausuivat itsekukin palkas- 
taan ja katsoivat, että entiset palkat ovat riittä- 
viä. Päätökseksi tuli, että virkailijain vuosipal- 
kat pidetään ennallaan. 

10—F. Sundman kysyi mitä on tehty Suomen 
nälänhätää kärsiväin hyväksi ja lausui toivomuk- 
sensa, että Päämajan kirjuri velvoitetaan alus- 
tamaan sanottua asiaa yksityis-Majoille kehotta- 
malla yksityis-Majoja toimimaan edellä sanotun 
asian hyväksi. kyky 

11—Henry Niemi esitti, että perussääntöihin 

lisätään Päämajan virkailijain päiväpalkaksi $5.00 
silloin kun he ovat Päämajan asioilla, sekä myös- 
kin kyytikulut. Esitys sai kannatuksen ja yksi- 
mielisen hyväksymisen. 

12— Laskujen — tarkastusvaliokunnan (ilmoitus, 
että me esitämme kokoukselle maksettavaksi seu- 
raavat laskut: 


Sven Lönberg, sähkösanomasta .......... $ 1.82 
John Penttilä, sähkösanomasta ........... 1.86 
Päämajan kokoushuon. vuokra Portlandin 
Majalle taaemman APE S Kaj Sa 16.00 
H. "Niemelle sekalaisia menoja =..." 3.75 
H. Niemelle valtuusmiest. palkkaa ...... 40.00 
Walter Mörk, valtuusmieh. palkkaa ...... 10.00 
Sven Lönberg, erinäisiä menoja ......... 24.84 
John Penttilä, tilintarkastajain palkkaa ... 24.00 
W. Walkkinen, ”postimenoja "s. en 3.50 
G. L. Laine, kyyti-, palkka ja muita pieniä 
TIETOJA Na aa a E aa a 102.78 
Edustajain kyytikuluja: 
L aPSaa Sj Theta ho 11 E POINT JOSE OT YKÄ a 39.90 
Els TOhnsonkmaa ja: KaäatätäätneIaKka Säkä 6.50 
IRK n TOO ISAS A Na TRIP ate Jordi Mäda 4.85 
ErP alander: kaukaa käs Katakisoot RANAN 5.99 
Cirnit 1e AKA raita kan La KL Kel TS o OKE SLA NVS MOSS 3.24 
T1i1mAa 5. EnDereta ti akka ENS KIN 34.74 
O RUUSKA asi e itakas E oO NA aa 34.74 
RDS AAR 1505: 4 äs aaa elaaai mints Perän. Phan jtn 6.69 
Astorian < Mäjat:No- Kajsa atääk sä Sak 3.24. 
YIT E EIISÄ Nas 05 LA TE aN PSS NSS $368.44 


Portlandin Maja No. 23 edustajan kyytikulun- 
kilaskua ei hyväksytty maksaa. 

13—Ladysmith Majalle No. 17 määrättiin mak- 
settavaksi heille tuleva täydellinen osa 40 pros. 
perusteella siitä kun velkoja maksettiin vanhain- 
kodin myynnin jälkeen, joka summa on $70.60. 

14—Esitettiin, kannatettiin ja yksimielisesti 
hyväksyttiin, että aletaan virkailijain nimittämi- 
nen ja valitseminen. 

Päämajan johtajan nimityksen saivat seuraa- 
vat: Oscar Ruuska, Fort Bragg, Calif., Gust. 
L. Laine, Reedley, Calif. Äänestyksen tulos oli: 
Oscar Ruuska saaden 65 ääntä, Gust Laine 23 
ääntä. Siis Päämajan johtajaksi tuli valituksi 
Oscar Ruuska. 

Varajohtajaksi nimitettiin ja yksimielisesti va- 
littiin Frank Lehto, Aberdeen, Wash. 

Nuorimman varajohtajan minityksen ja yksi- 
mielisen valinnan sai F. Sundman, Eureka, Calif. 

Päämajan kirjurin nimityksen sai F. W. Jaak- 
kola, Astoria, Ore., ja Andrew Johnson, Fort 
Bragg, Calif. Äänestyksen tulos oli: F. W. 
Jaakkola saaden 26 ääntä ja Andrew Johnson 
saaden 66 ääntä. Siis kirjuriksi tuli valituksi 
And. Johnson, Fort Bragg, Calif. 

Päämajan rahastonhoitajan nimityksen ja yk- 
simielisen valinnan sai sisar Hilma Enberg, Fort 
Bragg, Calif. 

Päämajan = valtuusmiesten nimityksen saivat 
seuraavat: 

F. Sundman, Eureka, Calif.; Wm. Lindberg, 
Portland, Ore.; Mary Heikkinen, Aberdeen, 
Wash.; Hilda Lindeman, Seattle, Wash.; Hanna 
Laity, Henry Niemi ja John Penttilä, Astoria, 


(Ore: Valituksi tulivat: 
TÄDIT ÄSEN t mid nia 72 äänellä 
OLD EP entti lään. tenn ssma 70 äänellä 
YY I n ADete mä Sekästä ss. 69 äänellä 
ET ALAK ATT Ya a oat ala pa 60 äänellä 
MITYITeIkkinen . <. st<an 75 äänellä 


Tilintarkastajiksi tuli valituksi yksimielisesti: 
Emil Palander, Seattle, Wash. J. W. Klinga, New 
Castle, Wash., Hilda Lindeman, Seattle, Wash. 

Sven Lönberg, Päämajan kirjuri, päätti työnsä 
tähän. 

15—Chas. Laity asetti uudet virkailijat virkoi- 
hinsa, jonka jälkeen virkailijat lausuivat toivo- 
muksensa, että he tulevat parhaan kykynsä mu- 
kaan tekemään tehtävänsä heille kuuluvissa toi- 
missa, niin että se tulee olemaan hyödyksi ja 

ylösrakennukseksi sisaruus- ja veljeystyölle ja 
koko meidän yhdistyksellemme. 

16—Yksimielisesti hyväksyttiin, että velkakir- 
jat tulee allekirjoittaa vielä entisten valtuusjä- 
senten siihen asti kun uudet takauskirjat hy- 
väksytään. 

17—Määrättiin, että Californiaan meneväin 
edustajain on keskusteltava Koin-Tähti Sisar- 
Maja No. 1 kanssa San Franciscossa, Cal., ja ke- 
hoitettava heitä edelleenkin pysymään yhdistyk- 
semme yhteydessä, ja samoin on tehtävä Ber- 
keleyn Maja No. 21 kanssa, jos siihen on suinkin 
tilaisuutta. 

18— Kirjuri määrättiin painattamaan 200 kap- 
paletta pöytäkirjaa ja lähettämään niitä Majoille 
suhteellisesti jäseniin nähden mikäli mahdollista. 

19— Luettiin tämän päivän kokouksen pöytä- 
kirja, joka pienillä muistutuksilla hyväksyttiin, 
ja seurasi pöytäkirjan allekirjoitus. 

Emil Palander, Sven Lönberg, Richard 
Wirkkunen, Arvid Moisio, Chas. Laity, 
F. W. Jaakkola, Andrew Johnson, Hilma 
Enberg, W. Walkkinen, J. W. Klinga, 
E. Johnson, Hilda Lindeman, Gustaf L. 
Laine, Frithiof Sundman, Oscar Ruuska, 
Henry Niemi, John Penttilä, Hanna Laity, 
William Lindberg, Mary Heikkinen, Frank 
Lehto. 

20— Kokous lopetettiin seremoniaimme mukai- 
sesti ja lähdettiin valokuvaajalle ottamaan edus- 
tajista ryhmäkuvaa, sillä ilta jo oli myöhään 
kulunut, jonka jälkeen erottiin lämmintä kättä 
puristamalla ja toivolla että tämä Päämajan ko- 
kouksessa tehty työmme tulee kasvattamaan mo- 
ninkertaisen hedelmän sisaruus- ja veljeysliiton 
laajoilla vainioilla. 

Pöytäkirjan ovat tarkastaneet ja oikeaksi huo- 
manneet Päämajan valtuusjäsenet. 

ANDREW JOHNSON OSCAR RUUSKA 
kirjuri. johtaja. 
Ne 37 RG 


vä 
h 


n HTT 


ryh 


